પાંચ ટેસ્ટ મેચોની સીરીઝમાં ભારત 0-1થી પાછળ છે અને છેલ્લા કેટલાક વર્ષોની વાત કરીએ તો અત્યારે લંડનમાં સૌથી વધુ ગરમી પડી રહી છે. આવી જ ગરમી 1976માં વેસ્ટઈન્ડિઝ અને ઈંગ્લેન્ડ વચ્ચેની મેચમાં જોવા મળી હતી પણ તે મેચ જૂનમાં રમાઈ હતી. જોકે, હવામાન વિભાગ અનુસાર આગામી બે દિવસમાં લંડનનું તાપમાન ઘટી શકે છે. આવામાં ઈન્ડિયન ટીમ મેનેજમેન્ટ ખૂબ સમજી-વિચારીને પગલાં ભરી રહ્યું છે. અત્યારે તેની પાસે તમામ વિકલ્પો ખુલ્લા છે. બર્મિંઘમ ટેસ્ટમાં અશ્વિને સાત વિકેટ ઝડપી હતી જ્યારે ત્યાં મેચની પહેલા વરસાદ થયો હતો. અશ્વિને બંને ઈનિંગમાં ઈંગ્લેન્ડના ટૉપ ઓર્ડરને પેવેલિયન મોકલ્યો હતો.